17 જુલાઈના રોજ ચીફ જસ્ટીસ દીપક મિશ્રાની અધ્યક્ષતાવાળી પાંચ સભ્યોની બંધારણીય ખંડપીઠે કલમ 377 ની માન્યતાને પડકારતી અરજીઓ પર પોતાનો ચૂકાદો સુરક્ષિત રાખીને એ સ્પષ્ટ કર્યુ કે આ કાયદાને સંપૂર્ણપણે રદ કરવામાં નહિ આવે. કોર્ટે કહ્યુ કે તે બે સંલૈંગિક વયસ્કો દ્વારા સંમતિથી બનાવાયેલા યૌન સંબંધો સુધી જ સીમિત રહેશે. પીઠે કહ્યુ કે જો કલમ-377 ને સંપૂર્ણપણે રદ કરવામાં આવશે તો અરાજકતાની સ્થિતિ ઉત્પન્ન થઈ શકે છે. અમે માત્ર બે સંલૈંગિક વયસ્કો દ્વારા સંમતિથી બનાવાયેલા યૌન સંબંધ પર વિચાર કરી રહ્યા છે. અહીં સંમતિ મુખ્ય બિંદુ છે. પીઠે કહ્યુ કે તમે બીજાની સંમતિ વિના પોતાના યૌન સંબંધને થોપી શકો નહિ. પીઠે એમ પણ કહ્યુ કે જો કોઈ પણ કાયદો મૌલિક અધિકારોનું હનન કરતો હોય તો અમે કાયદામાં સંશોધન કરવા કે તેને રદ કરવા માટે બહુમતવાળી સરકારના નિર્ણયની રાહ જોઈ શકીએ નહિ.